2020. gada11. augustā Rīkojums Nr. 415

Rīgā (prot. Nr. 47 74. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ekonomikas ministrijai (Latvijas Investīciju un attīstības aģentūrai) finansējumu, kas nepārsniedz 70 200 000 *euro*, tai skaitā:

1.1.  51 000 000 *euro*, laiatbalstītu krīzes skartos nodokļu maksātājus – preču un pakalpojumu eksportētājus ­–, kuru darbību ietekmējusi Covid-19 izplatība;

1.2. 19 200 000 *euro*, lai atbalstītu tūrisma nozares saimnieciskās darbības veicējus, kuru darbību ietekmējusi Covid-19 izplatība.

2. Ekonomikas ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši nepieciešamajam apmēram, sākotnēji pieprasot 10 000 000 *euro* no šā rīkojuma 1.1. apakšpunktā minētā finansējuma un 10 000 000 *euro* no šā rīkojuma 1.2. apakšpunktā minētā finansējuma.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

Ministru prezidents A. K. Kariņš

Ekonomikas ministrs J. Vitenbergs